Source: http://www.arstideliit.ee/web/tag/kollektiivleping
Timestamp: 2013-05-25 09:15:23+00:00

Document:
kollektiivleping | Eesti Arstide Liit
ENG FRA EST RUS Logi sisse
Kirjastus Medicina
19.12.12 sõlmitud lepingu täistekst
Tag Archives: kollektiivleping
Täna (12.10.2012) kokkuleppeid ei sõlmitud (streik laieneb)
Postitanud 12. okt 2012 Eesti Arstide Liit	Tervishoiutöötajate läbirääkimised katkesid kokkuleppele jõudmata
Täna toimus arstide liidu, tervishoiutöötajate kutseliidu ja haiglate liidu vaheliste läbirääkimiste järjekordne voor. Kokkulepet, mis võimaldaks streigi lõpetada, ei sündinud.
Ühisele arusaamisele jõuti ainult kollektiivlepingu vormilises küljes.
Arstidele ja õdedele kõige olulisem töökoormuste küsimus on lahendatud ainult ambulatoorses töös, kuid mitte haiglaravis.
Residentide täistööaja tasustamise kohta alates järgmise aasta 1. jaanuarist on olemas haiglate liidu lubadus, kuid sotsiaalminister seda kinnitanud ei ole.
Miinimumtunnitasude pakkumist, kus arstide liidu ja kutseliidu ettepanek jagati kahe aasta peale, ei ole tervishoiutöötajad vastu võtnud. Arstide liit ja kutseliit jäid oma esialgse ettepaneku juurde.
Postitatud Arvamus, Läbirääkimised 2011...2012, Uudised	| Sildid Eesti Tervishoiutöötajate Kutseliit, kollektiivleping, tööseisak	Eesti Haiglate Liit jätkab vigurdamist
Postitanud 30. sept 2012 Eesti Arstide Liit	Eesti Haiglate Liit esitas arstide liidule ja kutseliidule pakkumise. Tegemist on katsega nurjata tööseisak. Haiglate liit teab, et võttes vastu nende pakutu, loetakse streigiõigus lõppenuks. Alustada tuleb täiesti uusi läbirääkimisi. Eesti Arstide Liit ja Eesti Tervishoiutöötajate Kutseliit esitasid kollektiivlepingu projekti 16.09.2011 so 1 aasta ja 14 päeva tagasi. Rõhutame veelkord, et haiglate liidu poolt 28.09.2012 esitatud projekt ei ole töötüli aluseks. Selliste projektide esitamise eesmärgiks on segaduse tekitamine, mis ei ole kellegi huvides. Vastuseks saatsime Eesti Haiglate Liidule kirja.
Meie nõudmised on esitatud meie eelnevates, kodulehele tehtud sissekannetes. Samuti peaame taaskord vajalikuks toonitada, et läbirääkimised (selle sõna otseses tähenduses) katkesid erimeelsuste protokolli vormistamisega käesoleva aasta jaanuaris. Kõik jaanuarist kuni tänaseni toimunud kohtumised on olnud konsultatiivse ja infovahetusliku iseloomuga.
Postitatud Läbirääkimised 2011...2012, Uudised	| Sildid Eesti Arstide Liit, Eesti Tervishoiutöötajate Kutseliit, haiglate liit, kollektiivleping, strei, tööseisak, venitamine	Toetusstreik õpetajate nõudmiste toetuseks
Postitanud 2. märts 2012 Eesti Arstide Liit	Tervishoiutöötajad kuulutasid välja streigi õpetajate toetuseks
Arstide liit ja tervishoiutöötajate kutseliit saatsid eile haiglajuhtidele ja kohalikele omavalitsustele teate, et 7. märtsil kell 12.00–13.00 toimub toetusstreik haridustöötajate palgatõusu toetuseks.
Arstid, õed ja teised tervishoiuasutuste töötajad toetavad tööseisakuga õpetajate streigis osalejaid ja nende nõudmisi tõsta õpetajate töötasu alammäärasid käesoleval aastal vähemalt 20% ja viia need 2014. aastal Eesti keskmise töötasu tasemele ning kehtestada lasteaiaõpetajatele teiste õpetajatega võrdsed töötasu alammäärad ja puhkuse kestus.
Toetusstreigis osalevad järgmiste raviasutuste töötajad: Tallinnas Põhja-Eesti Regionaalhaigla, Lääne-Tallinna Keskhaigla, Ida-Tallinna Keskhaigla, Tallinna Lastehaigla, Marienthali Psühhiaatria ja Psühholoogia Keskus, Nõmme Perearstikeskus Meditiim, OÜ Perearst Karin Jäger, OÜ Perearst Svetlana Ehiloo, Tartus TÜ Kliinikum, Põlvamaal perearstid ja perearstikeskused Kersti Pelisaar, Anu Mõtsar, Karin Ulst, Taimi Laur OÜ, Ljubov Kurusk OÜ, OÜ Perearst Hepp Nigol OÜ, samuti osa Pärnu Haigla ja Järvamaa Haigla eriarstidest.
Streigi ajal ei toimu ambulatoorseid vastuvõtte, ei alustata uusi plaanilisi lõikusi, uuringuid ja protseduure. Osutatakse erakorralist arstiabi. Patsiendid saavad infot raviasutuste registratuurist.
Haiglates toimuvad tööseisaku ajal töötajate üldkoosolekud, kuhu on kõnelema kutsutud ka õpetajate esindajad. Avaldame toetust õpetajatele ning räägime arstide ja õdede töökoormuse ja töötasu probleemidest. Arstide liidu ja tervishoiutöötajate kutseliidu esindajad osalevad õpetajate miitingutel Tallinnas ja Tartus.
Tervishoiutöötajad toetavad õpetajate nõudmisi tõsta töötasu juba käesoleval aastal ja ka edaspidi, et noortel õpetajatel oleks motivatsiooni kooli tööle tulla. Haridus peab saama riigi prioriteediks mitte ainult sõnades, vaid ka tegudes.
Täiendav info toetusstreigi korralduse, koosolekute toimumise kohta ning kõneisikute kontaktid EAL ja ETK kodulehtedel www.arstideliit.ee ja www.kutseliit.eu
lisainfo Katrin Rehemaa, EAL, 513 5121 ja Iivi Luik, ETK, 511 9067
Postitatud Läbirääkimised 2011...2012, Pressiteated	| Sildid 2011 läbirääkimised, Eesti Arstide Liid, Eesti Tervishoiutöötajate Kutseliit, kollektiivleping, läbirääkimised 2011...2012, õpetajad, streik, toetusstreik	Eriarvamuse protokoll on kahepoolselt allkirjastatud ja läbrirääkimised on lõppenud
Postitanud 26. jaan 2012 Eesti Arstide Liit	Eriarvamuste protokoll 26.01.2012
Postitatud Läbirääkimised 2011...2012, Uudised	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), eriarvamuse protokoll, eriarvamuste protokoll, kollektiivleping, kollektiivlepingu läbirääkimised, läbirääkimised 2011...2012, läbirääkimiste protokoll, palgaläbirääkimised, palganõudmised, streik, töötüli, töövaidlus, üldstreik	Eriarvamuste protokolli allkirjastamine tulekul
Postitanud 23. jaan 2012 Eesti Arstide Liit	Austatud osapooled!
Teatame, et eriarvamuste protokolli allkirjastamine toimub 26.01.2012 kell 12.00 Sotsiaalministeeriumi pressiruumis.
Merle Aro-Raal
Riikliku Lepitaja Kantselei
6269 962, 5202290
Postitatud Arvamus, Läbirääkimised 2011...2012	| Sildid 2011 läbirääkimised, Eesti Arstide Liit, Eesti Keskastme Tervishoiutöötajate Kutseliidu (EKTK), Eesti Tervishoiutöötajate Kutseliit (ETK), eriarvamuse protokoll, eriarvamuste protokoll, kollektiivleping, läbirääkimised 2011...2012, palgaläbirääkimised, töövaidlus, üldstreik	Eriarvamuste protokoll meie poolt põhimõtteliselt allkirjastatud
Postitanud 19. jaan 2012 Eesti Arstide Liit	Eriarvamusteprotokoll 17.01.2012
Postitatud Arvamus, Läbirääkimised 2011...2012, Uudised	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), eriarvamuse protokoll, eriarvamuste protokoll, Henn Pärn, kollektiivleping, kollektiivlepingu läbirääkimised, läbirääkimised 2011...2012, töötüli, töövaidlus	Eriarvamuste protokolli arutelu jätkub
Postitanud 3. jaan 2012 Eesti Arstide Liit	Eelmises postituses andsime teada, et oleme esitanud oma ettepanekud eriarvamuste protokolli tarbeks. Antud kirja saatsime ka ära. Ka Eesti Haiglate Liit saatis omad seisukohad. Lugeda nendest küll palju ei ole. H Pärn soovib seisukohta haiglate liidu seisukoha osas.
… edasisest juba järgmistes postitustes.
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), eriarvamuste protokoll, finantseerimine, Henn Pärn, kollektiivleping, kollektiivlepingu läbirääkimised, läbirääkimised 2011...2012, palgaläbirääkimised, palganõudmised, streik, töövaidlus, üldkogu, üldstreik	Eriarvamuste protokoll tulekul
Postitanud 29. dets 2011 Eesti Arstide Liit	Eesti Arstide Liidu ja Eesti Tervishoiutöötajate Kutseliidu seisukohad eriarvamuste protokolli tarbeks.
Postitatud Läbirääkimised 2011...2012, Uudised	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), eriarvamuste protokoll, finantseerimine, Henn Pärn, kollektiivleping, kollektiivlepingu läbirääkimised, palgaläbirääkimised, palganõudmised, töötüli, töövaidlus, üldstreik, Urmas Sule	Urmas Sule venitustaktika
Postitanud 15. dets 2011 Eesti Arstide Liit	Eesti Haiglate Liidu juhatuse esimees U Sule jätkab venitamist ja vastatud küsimuste üha uuesti ja uuesti küsimist. See on üks näide, miks noored arstid Eesti Vabariigs töötada ei taha. Haiglate juhtkonnad ei pea lugu töötajast. Kirjast saab lugeda, et juhul kui kollektiivleping põhjustab tööandjale täiendavaid kulusid ei saa seda sõlmida. Kerkib küsimus, kas Eesti Haiglate Liit on tõsiselt võetav organisatsioon.
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), Henn Pärn, kollektiivleping, kollektiivlepingu läbirääkimised, läbirääkimiste blokeerimine, streik, töötüli, Urmas Sule, venitamine	Soovime Henn Pärna (lepitaja kt) asendamist
Postitanud 15. dets 2011 Eesti Arstide Liit	Henn Pärn peatas ebaseaduslikult töövaidluse. Soovime lepitaja kohusetäitja asendamist.
Postitatud Arvamus, Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), finantseerimine, Henn Pärn, kollektiivleping, kollektiivlepingu läbirääkimised, läbirääkimised, streik, töötüli, töövaidlus	Kollektiivlepingu rahaline kulu (täiendus versioon ühele)
Postitanud 15. dets 2011 Eesti Arstide Liit	Riikliku lepitaja kohusetäitja kirjutas haigekassale ja soovis teada töötasude tõusu rahalist mõju.
Eesti Haigekassa vastab küsimusele.
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), finantseerimine, haigekassa, kollektiivleping, kollektiivlepingu läbirääkimised, palgaläbirääkimised, palganõudmised, streik, töötüli, töövaidlus	Lepitaja kohusetäitja kirjutab Eesti Haiglate Liidule
Postitanud 7. dets 2011 Eesti Arstide Liit	Asi läheb õige huvitavaks: lepitaja kohusetäitja küsib tööandjalt, milliste töötajate osas nad soovivad olla kollektiivlepingu osapooleks ja missuguste kollektiivlepingu punktide üle nad on nõus läbi rääkima. Kollektiivlepingu seadus sellist valikuvõimalust ei anna.
Postitatud Läbirääkimised 2011...2012, Uudised	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), Henn Pärn, kollektiivleping, kollektiivlepingu läbirääkimised, töötüli, üldstreik	Ettekanded Eesti Arstide Liidu üldkogul 03.12.11
Postitanud 4. dets 2011 Eesti Arstide Liit	Andres Korgi ettekanne “Meditsiin2012″
Angelga Poolakese ettekanne töötasude teemal.
Maris Jesse ettekanne rahvatervise teemal.
Katrin Rehemaa ülevaade läbirääkimistest 03.12.11
Üldkogu ajal tehtud ülesvõtted on näha galeriis.
Postitatud Läbirääkimised 2011...2012, Uudised	| Sildid 2011 läbirääkimised, Eesti Arstide Liidu üldkogu, Eesti Arstide Liit, Eesti Haiglate Liit, kollektiivleping, kollektiivlepingu läbirääkimised, läbirääkimised, läbr, palgaläbirääkimised, palganõudmised, streik, töötüli, töövaidlus, üldkogu	Tööinspektsioon jätkab menetlust
Postitanud 4. dets 2011 Eesti Arstide Liit	Küsisime vahepeal, mis on saanud Tööinskpetsiooni menetlusest.
Meenutuseks neile, kellel varasem meelest läinud.
Vastus teabenõudele.
Postitatud Läbirääkimised 2011...2012	| Sildid 2011 läbirääkimised, Eesti Haiglate Liit, kohtuvaidlus, kollektiivleping, kollektiivlepingu läbirääkimised, Tööinspektsioon, töövaidlus	Soovi töötüli lahendamiseks ei ole
Postitanud 2. dets 2011 Eesti Arstide Liit	03.11.2011 koosolekul lepiti üheselt arusaadavalt kokku, et esimene samm on Haigekassalt rahalise mõju numbri saamine. Pärast seda räägitakse läbi 2012 töötasu osas. Nii on sellest aru saanud ka lepitaja ja vähemalt need otsused on protokollis fikseeritud.
Vaidlust pole selles, et Haigekassa on küsitud numbri esitanud ning see on edastatud Eesti Haiglate Liidule (EHL-le). Lepitaja on küsinud EHL-lt selle summaga seoses hinnangut ja omapoolseid ettepanekuid. EHL on keeldunud neid andmast. Selle asemel on EHL saatnud lepitajale 2 kirja õiguslikult absurdsete väidetega (vt eelmine postitus).
Lepitaja on võtnud aluseks EHL kirjad 15.11.2011 ja 25.11.2011 ning peatanud 30.11.2011 lepitusmenetluse, viidates oma põhimääruse § 24 p 1 ja 3.
Põhimääruse viidatud punktid nimetavad selgelt, millal võib (kuid ei ole kohustatud) lepitaja menetluse peatada kas enda algatusel või poolte ettepanekul. Pooled menetluse peatamist taotlenud ei ole. Peatada võib juhul, kui 1) pooled pole asja lahendamiseks esitanud vajalikke dokumente; 2) üks pooltest ei ole mõjuvatel põhjustel ilmunud lepituskoosolekule vähemal kahel korral; 3) kui koosoleku käigus selgub, et asja läbivatamiseks vajatakse täiendavaid dokumente, ekspertide arvamusi ja teisi toimingute jätkamiseks vajalikke tõendusmaterjale.
Lepitaja viitab menetluse peatamisel punktidele 1 ja 3 ning teatab, et ta peab vajalikuks välja selgitada järgmised asjaolud (kokkuvõte): 1) kollektiivlepingu projektiga hõlmatavad töötajate grupid; 2) KL projekti tingimuste rahaline projektiga hõlmatud haiglate eelarvetele; 3) EHL analüüsib KL projekti ja esitab kirjalikult omapoolsed seisukohad.
Ükski lepitaja märgitud nn asjaoludest ei kuulu põhimääruse § 24 toodud juhtude hulka. Lepitaja otsusest ei selgu, milliseid konkreetseid dokumente, arvamusi, tõendusmaterjale menetluse jätkamiseks nõutakse ning kellelt.
Töötajate gruppe puudutava küsimuse osas tegelikult ei saa aru, mida tahetakse teada. Kui küsimus on selles, milliseid töötajaid KL projekt puudutab, siis ütleb KLS § 4 lg 1 selgelt ja arusaadavalt: KL laieneb neile tööandjatele ja töötajatele, kes kuuluvad KL sõlminud organisatsioonidesse, kui KL-s ei ole ette nähtud teisiti. KL projekt näeb ette küll laiendamise, kuid seda teemat ei ole keegi siiani tõstatanud (sh Riigikohtu lahend ettevõttesisese laienemise kohta ka mitte AÜ liikmetele). Seega kehtib sõlmitav KL vastavalt seadusele kõigile EAL ja ETK liikmetele, kes töötavad EHL kuuluvates haiglates.
Ametiühingute seadusest tulenevat esindusõigust töötajate esindamiseks kollektiivlepingu sõlmimisel selgitab üheselt arusaadavalt AÜS § 16 lg 1: Kollektiivsetes töösuhetes on ametiühingul oma pädevuse piires õigus esindada ja kaitsta töötajate õigusi ja huve ning § 17. Ametiühingute pädevus: Töötajate õiguste ja huvide esindamiseks, teostamiseks ja kaitsmiseks kuulub ametiühingute pädevusse: 1) kollektiiv- või muude töö-, teenistus- või sotsiaalvaldkonda puudutavate lepingute sõlmimine tööandjate ja nende ühendustega, riigiasutuste ning kohalike omavalitsusüksuste ja Vabariigi Valitsusega.
Leiame, et poolel on õigus eeldada, et lepitajale kui eelduslikult pädevaimale tööõiguse spetsialistile pole vaja seadust ja riigikohtu praktikat selgitada.
Mõju haiglate eelarvele – nagu selgitatud ka 03.11.2011 koosolekul, ei saa seda analüüsi nõuda AÜ-lt. Sellisel juhul oleks see ebamõistlik nõue, põhjendamatu koormise panemine töötajate poolele, kellel ei ole tegelikkuses mitte mingit võimalust seda mõju välja selgitada. Lepitaja otsusest ei selgu samas, kellelt selle mõju väljaselgitamist nõutakse. Kirjas on küll järgmine lause „kui punktis 1 toodud asjaolu on välja selgitatud, saab hinnata kollektiivlepingu projekti mõjusid”. Lause on arusaamatu ning ei selgu, millist asjaolu silmas peetakse. Kui mõeldakse „töötajate gruppe”, ka siis ei muuda see lause sisu arusaadavamaks.
Kolmanda peatamise aluseks olnud asjaoluna on nimetatud EHL poolt KL projekti analüüsi ja omapoolseid kirjalikke seisukohti. Ei selgu, mida konkreetselt silmas peetakse – kas seda, et EHL peaks selle analüüsi tegema ja seisukohad esitama? Sellisel juhul on see juba 03.11.2011 koosolekul otsustatud küsimus ning lepitaja peaks kohustama EHL seda konkreetseks kuupäevaks täitma. Vajadus ja õiguslik alus seetõttu menetlust peatada puudub.
Kokkuvõttes leiame, et menetluse peatamiseks õiguslik alus puudub. Lisame, et lepitaja on määranud asjaolude väljaselgitamise tähtajaks 14.12.2011. Otsusest ei selgu, mida kavatseb lepitaja selle tähtajani teha, milliseid dokumente ja kellelt nõuda, kellega ja millisel eesmärgil kohtuda jmt. Seega konkreetsed ettevõetavad sammud puuduvad. Jääb selgusetuks peatamise eesmärk ja tegelik põhjus.
Lühidalt Eesti Haiglate Liidu kirjades toodud väidetest:
Kui EHL kuuluvas haiglas töötab kasvõi mõni EAL kuuluv hambaarst, siis on EAL seadusest tulenevalt selle hambaarsti esindajaks KL sõlmimisel. EHL on oma liikmeshaigla esindajaks KL sõlmimisel tööandjana, seda kõikide KL sõlminud AÜ-desse kuuluvate töötajate suhtes, ükskõik, kas tegemist on kirurgiga või hambaarstiga. Oluline on see, et arst on AÜ liige ja töötab EHL haiglas. Vastuolu puudub. Kui EHL haiglates tõepoolest EAL kuuluvaid hambaarste ei ole, siis tuleks seda selgelt öelda. Kirjadest sellist fakti välja ei loe.
ETK liikmete ja ”töötajate gruppide” osas: ei saa aru küsimusest. Võibolla tahetakse teada, kas ETK esindab näiteks kõiki Eestis tegutsevaid massööre või ainult osasid neist? Järjekordselt ei oska muud kui korrata, et AÜ esindab oma liikmeid. Laiendamise teemat tõstatatud ei ole, seega seda EHL ilmselt silmas ei pea.
Rahaline mõju – EHL tahab, et lepitaja kohustaks töötajate poolt hindama mõjusid. Sellest kirjutasin ülalpool. Lepitaja ei ole hetkel töötajaid millekski selliseks kohustanud ning ei tohigi seda teha. Majandus- ja finantsanalüüsi tegemine ei ole ega saa olla AÜ-de kohustuseks.
Väide selle kohta, et KL projekti saab käsitleda ainult terviklikult. Õiguslik alus selliseks väiteks puudub. Tegemist on projektiga, mida saab muuta, sh jätta punkte välja, panna punkte juurde jne. See kõik toimub läbirääkimiste käigus. Nonsenss tundub hakata selgitama aabitsatõdesid. Tegemist ei ole valmisoleva lepinguga, mida saab ainult kas kinnitada või tagasi lükata. Ma loen ka EHL seisukohtadest välja, et nende ettekujutuses alati, kui läbirääkimiste käigus mingit punkti muudetakse, välja võetakse, lisatakse, on automaatselt tegemist uue projektiga koos uue KL projekti menetluse algatamisega. Seda ei ole võimalik tõsiselt kommenteerida, see on täielik absurdsus. Teatud punktide esmajärjekorras arutamine ei ole vastuolus ühegi õigusnormiga ega õigusprintsiibiga, vastupidi, see on käesoleval juhul ainuvõimalik lahendus töötüli lõpetamiseks ning KL sõlmimiseks.
Kokkuvõttes tuleneb EHL kirjadest selgelt: töötüli tegelikku lahendamist ei soovita.
Ja veel lühemalt 01.12.2011 lepitaja kirjast:
Lepitaja kirjutab, et hambaarstide osas ei ole EHL nõus partneriks olema ja teatab, et on vaja leida sobiv tööandja esindaja. Siin on kaks varianti – kui EHL haiglas töötab mõni EAL kuuluv hambaarst, siis KLS § 4 lg 1 järgi siin vaidlust olla ei saa: EHL on tööandja esindaja ja kui EHL „ei nõustu olema partneriks”, siis puudub sellel igasugune seaduslik alus. Teine variant – kui selliseid hambaarste ka tegelikkuses ei ole, siis pole ka ju probleemi, tööandjal kohustusi sel juhul ju ei teki.
EAL nimekirjas on üle 30 hambaarsti, kellest osa töötab haiglates – Lääne-Tallinna Keskhaigla, Tallinna Lastehaigla, Ida-Viru Keskhaigla, TÜK. Kõik need haiglad on EHL liikmed.
Postitatud Arvamus, Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Keskastme Tervishoiutöötajate Kutseliit, Henn Pärn, kollektiivleping, kollektiivlepingu läbirääkimised, Riiklik lepitaja, streik, töötüli, töövaidlus, üldstreik	Soovime lepitaja kohusetäitjalt eriarvamuste protokolli
Postitanud 22. nov 2011 Eesti Arstide Liit	Palume lugeda käesoleva viite abil avanevat kirja.
Postitatud Arvamus, Läbirääkimised 2011...2012, Uudised	| Sildid 2011 läbirääkimised, Eesti Arstide Liit, Eesti Tervishoiutöötajate Kutseliit (ETK), eriarvamuse protokoll, eriarvamuste protokoll, finantseerimine, Henn Pärn, kollektiivleping, kollektiivlepingu läbirääkimised, streik, töövaidlus, üldstreik	Lepitaja kohusetäitja ühineb läbirääkimiste venitamisega
Postitanud 21. nov 2011 Eesti Arstide Liit	18.11.11 saatis leptaja kohusetäitja Eesti Haiglate Liidule kirja, milles ei määra seadusega temale pandud kohustust kehtestada vastamiskuupäev.
Lepitja kohusetäitja vastus EA Lja ETK kirjale 18.11.11. Lepitaja vastus on erakorde, sest ta ei pea seaduse täitmist vajalikuks. Tegemist on pretsedenditu mõtteavaldusega riikliku institutsiooni esindajalt.
Lugege palun kogu rubriiki 2011a läbrikääkimiste kohta.
Postitatud Arvamus, Läbirääkimised 2011...2012	| Sildid Eesti Arstide Liit, Eesti Tervishoiutöötajate Kutseliit (ETK), Henn Pärn, kollektiivleping, kollektiivlepingu läbirääkimised, streik	EAL ja ETK soovivad saada täpseid vastuseid
Postitanud 21. nov 2011 Eesti Arstide Liit	EAL ja ETK kiri lepitaja kohusetäitjale.
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), kollektiivleping, kollektiivlepingu läbirääkimised, streik, töövaidlus	Kollektiivlepingu rahaline kulu (versioon 1)
Postitanud 16. nov 2011 Eesti Arstide Liit	Riiklik lepitaja saatis kirja, mis puudutab Haigekassa poolt tehtud arvutusi kollektiivlepingu rahalise kulu osas. Eesti Haiglate Liidule ei ole vastamiseks antud tähtaega. Kirjas on vaid nõue vastata kiirendatud korras.
Haigekassa arvutused.
Postitatud Läbirääkimised 2011...2012	| Sildid 2011 läbirääkimised, Eesti Haiglate Liit, Eesti Keskastme Tervishoiutöötajate Kutseliit, kollektiivleping, kollektiivlepingu läbirääkimised	Töötüli edasine käsitlus
Postitanud 8. nov 2011 Eesti Arstide Liit	Eesti Haiglate liidu kiri 02.11.2011
EAL ja ETK vastus ja ettepanekud 07.11.11
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Tervishoiutöötajate Kutseliit, kollektiivleping, kollektiivlepingu läbirääkimised, läbirääkimised, töötüli, töövaidlus	Esimese kohtumise protokoll
Postitanud 3. nov 2011 Eesti Arstide Liit	03.11.2011 läbirääkimiste protokoll ning ettepanekud selle täpsustamiseks. Dokument ise on esitatud mõnevõrra hiljem, kuid kronoloogilise järjestuse huvides on avaldatud läbirääkimiste kuupäevaga.
Pärast pikka venitamist saabus 30.11.11 uus protokolli versioon.
Postitatud Läbirääkimised 2011...2012	| Sildid 2011 läbirääkimised, Eesti Arstide Liit, Eesti Haiglate Liit, Eesti Tervishoiutöötajate Kutseliit (ETK), kollektiivleping, kollektiivlepingu läbirääkimised, läbirääkimiste protokoll, töötüli	Töötingimuste parandamine kasvatab õdede ja arstide motivatsiooni kodumaale jääda
Postitanud 3. nov 2011 Eesti Arstide Liit	Tervishoiutöötajad soovivad ennetada olukorda, kus patsiendid ei saa enam arstiabi Eesti arstidelt ja õdedelt.
Täna algas haiglate liidu ja tervishoiutöötajate töötüli lepitusmenetlus riikliku lepitaja juures.
“Iga päev näeme kolleege välismaale lahkumas, töökohti tühjaks jäämas ja haigete rahulolematust suurenemas. Kui töötingimusi ja töötasu õnnestub parandada ja hakata liikuma euroopaliku töökeskkonna suunas, siis kasvab kindlasti ka arstide ja õdede motivatsioon kodumaale jääda. Seetõttu oleme juba pikka aega tahtnud sõlmida kollektiivlepingut Eesti Haiglate Liiduga,” ütles tervishoiutöötajate kutseliidu president Iivi Luik.
Meil on hea meel, et pärast väga kaua kestnud tõrkumist tulid haiglate liidu esindajad lõpuks meiega ühise läbirääkimiste laua taha. Tänane koosolek läks küll üle kivide ja kändude, kuna ametiühingud polnud valmistunud esitama iga oma ettepanekut ja arvamust kirjalikult nagu nõudsid tööandjad.
Haiglajuhid ei olnud nõus enne kollektiivlepingu tingimusi arutama hakkama, kui töötajad ei ole välja arvutanud, kui palju töötingimuste parandamine tööandjale täpselt maksma läheb.
“Nõudmine oli meile pisut üllatav, sest tavaliselt on kollektiivsetes töösuhetes selliste mõjude hindamisega toime tulnud tööandjad. Et läbirääkimistega edasi minna, tulime haiglajuhtidele vastu ja leppisime kokku, et esmalt hakkame arutama 2012. aasta miinimumtunnitasude tõstmist, sest neist numbritest sõltub otseselt ka kollektiivlepingu ülejäänud tingimuste rahaline mõju,” selgitas arstide liidu peasekretär Katrin Rehemaa.
Teiseks otsustati, et tunnitasude tõstmise “hinna” palub riiklik lepitaja välja arvutada haigekassal.
Iivi Luik
Postitatud Läbirääkimised 2011...2012, Pressiteated, Uudised	| Sildid 2011 läbirääkimised, Eesti Haiglate Liit, kollektiivleping, kollektiivlepingu läbirääkimised	Riikliku lepitaja arvamus
Postitanud 29. okt 2011 Eesti Arstide Liit	Veebiportaali “Delfi” uudis puudutab peamiselt õpetajaid, kuid juttu on ka meedikutest. Kahtleme, kas sellise informatsiooni edastamine on keset läbirääkimisi vajalik.
Postitatud Läbirääkimised 2011...2012	| Sildid 2011 läbirääkimised, Henn Pärn, kollektiivleping	Kutse lepitusmenetlusele
Postitanud 26. okt 2011 Eesti Arstide Liit	Lepitusmenetlus on alanud.
Riiklik lepitaja esitas kutse menetlusele.
Riiklik lepitaja soovib teada töötüli põhjust.
Postitatud Läbirääkimised 2011...2012	| Sildid 2011 läbirääkimised, kollektiivleping, kollektiivlepingu läbirääkimised, Riiklik lepitaja, töötüli	Iivi Luige arvamusartikkel
Postitanud 13. okt 2011 Eesti Arstide Liit	Eesti Tervishoiutöötajate Kutseliidu esindja Ivi Luige seisukoht.
Postitatud Läbirääkimised 2011...2012	| Sildid 2011 läbirääkimised, Eesti Keskastme Tervishoiutöötajate Kutseliit, kollektiivleping, kollektiivlepingu läbirääkimised, palgaläbirääkimised	Algasid üleriigilise kollektiivlepingu läbirääkimised
Postitanud 12. juuni 2009 Eesti Arstide Liit	11.juunil alustasid tervishoiuala tööandjad ja töövõtjad läbirääkimisi üleriigilise kollektiivlepingu sõlmimiseks. Eesti Arstide Liit ja Eesti Tervishoiutöötajate Kutseliit tegid läbirääkimiste alustamiseks ettepaneku ja esitasid kollektiivlepingu projekti juba eelmise aasta novembris. Tööandjaid esindav haiglate liit vajas küll pikka ettevalmistusaega, kuid lõpuks jõuti siiski ühise laua taha. Sotsiaalminister osaleb läbirääkimistel riigi haldusalasse kuuluvate ja riigieelarvest rahastatavate tervishoiuteenuse osutajate esindajana.
Arstide liidul ja tervishoiutöötajate kutseliidul ei ole tööandjatega kehtivat kollektiivlepingut. Lisaks palgale on mõjutab töösuhteid ka palju teisi tegureid, seetõttu soovimegi sõlmida lepingut, mis reguleerib töötingimusi, töö- ja puhkeaja ja täienduskoolituse tingimusi. Eesmärk on luua tervishoiusüsteemis euroopalik töökeskkond, mis aitab suurendada töö efektiivsust ja osutada patsientidele paremat arstiabi ning motiveerib arste ja õdesid Eestis töötama.
Kõik osapooled olid ühel meelel, et üleriigiline kollektiivleping tervishoius on vajalik ja läbirääkimised jätkuvad. Haiglate liit lubas oma seisukoha esitada nädala jooksul. Küllap korrigeerib ka haiglate liidu esimees Urmas Sule oma vahetult pärast kohtumist avaldatud emotsionaalset arvamust, et kollektiivlepingu sõlmimine pole võimalik. Kõikide seni peetud läbirääkimiste alguses on tõdetud, et raha pole, kuid enamasti on siiski vajalikud ressursid leitud ja kokkuleppeni jõutud. Pealegi – palgast me ju praegu ei räägigi.
Postitatud Uudised	| Sildid kollektiivleping, kollektiivlepingu läbirääkimised, Urmas Sule	Sildipilv2011 läbirääkimised
Andres Kork
Arstide Täiendkoolituse Fond
arstieetika
Eesti Arstide Liidu volikogu
Eesti Arstide Liidu üldkogu
Eesti Keskastme Tervishoiutöötajate Kutseliidu (EKTK)
Eesti Tervishoiutöötajate Kutseliit (ETK)
kohtuvaidlus
kollektiivlepingu läbirääkimised
läbirääkimised 2011...2012
Lääne- Tallinna Keskhaigla
palganõudmised
Soome Arstide Liit
Soome Arstide Päevad
tööseisak
töötüli
Urmas Sule
Eesti Arstide Liit | Pepleri 32 51010 Tartu | Tel +372 742 0429 | Faks +372 742 0932 | E-post: eal@arstideliit.ee

References: § 24
 § 24
 § 4
 § 16
 § 17
 § 4